Frankrike i Eurovision Song Contest

**Frankrike debuterte i den første utgaven av Eurovision Song Contest** i 1956 og har deltatt nesten hvert år siden, unntakene er 1974 og 1982. Med fem seire og ytterligere 22 topp fem-plasseringer er Frankrike et av de mest suksessrike landene i Eurovision Song Contest. 

Landet er en av *[[Eurovision Song Contest#«De fem store»|de fem store]]* – en gruppe på fem land som er automatisk kvalifisert til finalen på grunn sine store økonomiske bidrag til konkurransen. Frankrike har bare kommet sist én gang i konkurransen, i 2014.

## Historikk
Flere tv-kanaler har stått bak Frankrikes bidrag til Eurovision Song Contest. I dag er det allmennkringkasteren France 2 som sender konkurransen i Frankrike, og som velger landets sang og artist til Eurovision Song Contest.

Landet var ett av syv som deltok i den aller første utgaven av Eurovision Song Contest, og har bare stått over konkurransen ved to anledninger: i 1974 og 1982. I 1974 hadde Frankrike valgt både artist og sang til konkurransen, men landets president, Georges Pompidou, døde fire dager før finalen. I respekt for sin avdøde statsleder valgte derfor Frankrike å trekke seg fra konkurransen. I november 1981 trakk TF1 seg fra Eurovision Song Contest 1982. Bakgrunnen var at tv-kanalens underholdningssjef, Pierre Bouteiller, mente konkurransen besto av middelmådige sanger og lite talent. Året etter tok imidlertid konkurrenten Antenne&nbsp;2 over jobben, og Frankrike var tilbake igjen i Eurovision Song Contest 1983. 

### Suksess og nedtur
Frankrike dominerte konkurransen frem til begynnelsen av 1980-årene og er sammen med Storbritannia et av de mest suksessrike landene i Eurovision Song Contest. Landet har vunnet konkurransen fem ganger og kom stort sett på topp fem hvert eneste år i 1960- og 1970-årene. Frankrike har fem andreplasser og syv tredjeplasser, og bare Storbritannia kan måle seg med dette.

De siste par tiårene har imidlertid Frankrikes dominans gradvis blitt svekket, og i 1998 innledet landet en lang serie elendige resultater. Med unntak av et par topp ti-plasseringer har Frankrike stort sett kommet blant de fem siste siden 2005. I 2014 var bunnen nådd, da Frankrike kom sist for første gang i historien med gruppen Twin Twin. I 2016 sang artisten Amir Frankrike på en sjetteplass – landets beste plassering på 14 år. I 2021 kom Frankrike på andreplass, som var den beste franske plasseringen siden 1991. 

Frankrike har heller ikke vunnet konkurransen siden 1977, selv om landet var nær ved å vinne både i 1991 og 2021. Særlig nær en seier var Frankrike i 1991, da franske Amina og svenske Carola begge endte med 146 poeng. Dermed måtte man telle antall 12-poengere. Både Carola og Amina hadde fått fire tolvere, men Carola hadde fått flere 10-poengere. Dermed vant Sverige på målstreken foran Frankrike.

### En av de store
I 2000 innførte Den europeiske kringkastingsunion en ordning som sikret de fire største økonomiske bidragsyterne direkte plass i finalen. De fire landene var Frankrike, Storbritannia, Tyskland og Spania, og gruppen ble kalt *[[Eurovision Song Contest#«De fem store»|de fire store]].* I 2011 kom Italia tilbake i konkurransen, og gruppen ble utvidet til *de fem store*. Frankrike har dermed aldri deltatt i en semifinale i Eurovision Song Contest.

## Deltakere
Under er en liste over Frankrikes deltakere, plasseringer og poeng i konkurransen siden debuten. I 1956 stilte hvert land med to sanger. Bare vinneren ble offentliggjort, de øvrige plasseringene er ikke kjent.
;Fargekoder

## Stemmehistorikk
Oversikt over poeng til og fra Frankrike i finaler siden debuten. Tallene er hentet fra ESC Database. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore.

Tallene over inkluderer bare poeng i finaler. Poeng i semifinalene er ikke med.

## Galleri

Fil:Eurovision Song Contest 1958 - André Claveau.png|André Claveau skaffet Frankrike sin første seier i 1958.
Fil:Eurovision Song Contest 1970 - Jean Vallée.jpg|Jean Vallée representerte Frankrike i 1970.
Fil:Eurovision Song Contest 1976 rehearsals - France - Catherine Ferry 4.png|Catherine Ferry i Haag 1976
Fil:Deelnemers Eurovisie Song Festival in Den Haag Profil (Frankrijk), Bestanddeelnr 930-7863.jpg|Gruppen Profil under Eurovision Song Contest 1980.
Fil:Jonatan Cerrada.jpg|Jonatan Cerrada i Istanbul 2004
Fil:ESC 2007 France - Fatals Picards - L'amour à la française.jpg|Les Fatals Picards i Helsingfors 2007
Fil:Sébastien Tellier - ESC 2008.jpg|Sébastien Tellier i Beograd 2008
Fil:Patricia Kaas.jpg|Patricia Kaas i Moskva 2009
Fil:ESC2014 - France 07.jpg|Twin Twin i København 2014
Fil:20150520 ESC 2015 Lisa Angell 9214.jpg|Lisa Angell i Wien 2015
Fil:ESC2016 - France 15.jpg|Amir i 2016 – Frankrikes beste plassering på 14 år
Fil:Eurovision Song Contest 2017, Semi Final 2 Rehearsals. Photo 282.jpg|Alma i Kyiv 2017
Fil:ESC-2018 France Madame Monsieur, rehearsal.jpg|Madame Monsieur i Lisboa 2018
Fil:ESC2019 - France 06.jpg|Bilal Hassani med dansere i Tel Aviv i 2019. 
Fil:Eurovision 2023 - Jury Semi-final 1 - France - La Zarra (02).jpg|La Zarra på scenen i Liverpool i 2023. 


## Eurovision Song Contest i Frankrike

## Kommentatorer og poengopplesere

## Se også
* Frankrike i Junior Eurovision Song Contest
* Frankrike i Eurovision Young Musicians

## Referanser


## Eksterne lenker
* Frankrike – Eurovision Song Contest
* Eurovision-info.net – Uoffisiell fransk side
* Eurovision-fr.net – Uoffisiell fransk side